**แบบสำรวจความเห็นผู้ร่วมตลาด  
เรื่องแนวทางดำเนินการในการเปลี่ยนผ่านจากอัตราดอกเบี้ย THBFIX  
หากมีการเลื่อนเวลายุติการเผยแพร่อัตราดอกเบี้ย USD LIBOR**

**ความเป็นมา**

ในเดือนกรกฎาคม 2560 Financial Conduct Authority (FCA) ซึ่งเป็นหน่วยงานกำกับดูแลของอังกฤษได้ประกาศว่าจะดูแลการจัดทำอัตราดอกเบี้ย London Interbank Offered Rate (LIBOR) จนถึงเพียงสิ้นปี 2564 ผู้ร่วมตลาดทั่วโลกจึงเริ่มเตรียมการรองรับการยุติการเผยแพร่อัตราดอกเบี้ย LIBOR หลังช่วงเวลาดังกล่าว

สำหรับการดำเนินการของประเทศไทย ธนาคารแห่งประเทศไทย (ธปท.) และคณะทำงานเตรียม  
ความพร้อมของธนาคารพาณิชย์เพื่อรองรับการยุติการใช้ LIBOR (คณะทำงาน) ได้ร่วมกันวางแนวทางเตรียมความพร้อมสำหรับเหตุการณ์ยุติการเผยแพร่อัตราดอกเบี้ย USD LIBOR ณ สิ้นปี 2564 โดย ธปท. ได้จัดทำอัตราดอกเบี้ย Fallback Rate (THBFIX)[[1]](#footnote-1) ให้ผู้ร่วมตลาดใช้เป็นการชั่วคราว เพื่อช่วยบรรเทาผลกระทบต่อธุรกรรมคงค้างที่อ้างอิงอัตราดอกเบี้ย Thai Baht Interest Rate Fixing (THBFIX) โดยอัตราดอกเบี้ย Fallback Rate (THBFIX) จะถูกคำนวณให้มีค่าเทียบเคียงกับอัตราดอกเบี้ย THBFIX นอกจากนี้ คณะทำงานยังได้พัฒนาอัตราดอกเบี้ย Thai Overnight Repurchase Rate[[2]](#footnote-2) (THOR) เพื่อเป็นอัตราดอกเบี้ยอ้างอิงใหม่ในระยะยาว   
ซึ่งการดำเนินการข้างต้น ธปท. และคณะทำงานได้เห็นชอบกับกรอบเวลา Transition Milestones[[3]](#footnote-3) เพื่อให้การเปลี่ยนผ่านจากอัตราดอกเบี้ย THBFIX ไปยังอัตราดอกเบี้ย Fallback Rate (THBFIX) และ THOR เป็นไปอย่างราบรื่นและแล้วเสร็จในสิ้นปี 2567

อย่างไรก็ตาม เมื่อวันที่ 30 พฤศจิกายน 2563 ICE Benchmark Administration (IBA) ซึ่งเป็นผู้จัดทำอัตราดอกเบี้ย LIBOR ได้ประกาศว่าจะสำรวจความเห็นผู้ร่วมตลาดถึงความเหมาะสมในการยุติการเผยแพร่  
อัตราดอกเบี้ย USD LIBOR ระยะ 1 สัปดาห์ และ 2 เดือน หลังวันที่ 31 ธันวาคม 2564 และยุติการเผยแพร่อัตราดอกเบี้ย USD LIBOR ระยะข้ามคืน (Overnight) 1 3 6 และ 12 เดือน หลังวันที่ 30 มิถุนายน 2566[[4]](#footnote-4) โดยจะปิดรับความเห็นในวันที่ 25 มกราคม 2564 ซึ่งคาดว่าจะมีข้อสรุปจาก FCA ในภายหลัง

**ผลกระทบต่ออัตราดอกเบี้ย THBFIX**

ด้วยเหตุดังกล่าวจึง***มีความเป็นไปได้ว่าจะยังมีการเผยแพร่อัตราดอกเบี้ย USD LIBOR ไปจนถึง  
สิ้นเดือนมิถุนายน 2566*** ทำให้ ธปท. ยังสามารถคำนวณและเผยแพร่อัตราดอกเบี้ย THBFIX ทุกระยะได้  
จนถึงสิ้นเดือนมิถุนายน 2566 เช่นเดียวกัน[[5]](#footnote-5) (รวมถึงอัตราดอกเบี้ย THBFIX ระยะ 1 สัปดาห์ เนื่องจากสามารถคำนวณหาอัตราดอกเบี้ย USD LIBOR ระยะ 1 สัปดาห์ได้ด้วยวิธี interpolation) จากนั้น สัญญาคงค้างที่อ้างอิง อัตราดอกเบี้ย THBFIX อยู่เดิมสามารถเปลี่ยนไปอ้างอิงอัตราดอกเบี้ย Fallback Rate (THBFIX) ซึ่งคาดว่าจะมีการเผยแพร่ถึงสิ้นปี 2567 ตามกำหนดเวลาที่วางไว้เดิม

ความเป็นไปได้ของการเลื่อนเวลายุติการเผยแพร่อัตราดอกเบี้ย THBFIX จนถึงสิ้นเดือนมิถุนายน 2566 ซึ่งเป็นช่วงเวลาที่อัตราดอกเบี้ย THOR น่าจะมีสภาพคล่องในระดับหนึ่งแล้ว ทำให้ผู้ร่วมตลาดบางรายเสนอให้สัญญาคงค้างที่อ้างอิงอัตราดอกเบี้ย THBFIX อยู่เดิมเปลี่ยนไปอ้างอิงอัตราดอกเบี้ย THOR ทันทีหลังจากการยุติการเผยแพร่อัตราดอกเบี้ย THBFIX เพื่อลดภาระผู้ร่วมตลาดในการเตรียมการรองรับการใช้อัตราดอกเบี้ย Fallback Rate (THBFIX) เนื่องจากการเผยแพร่อัตราดอกเบี้ย Fallback Rate (THBFIX) จะเหลือเพียง 18 เดือนเท่านั้น (กรกฎาคม 2566 ถึง ธันวาคม 2567) ดังนั้น ธปท. จึงขอหารือความเห็นผู้ร่วมตลาดต่อ  
การดำเนินการซึ่งเป็นไปได้ 2 แนวทาง คือ

แนวทาง 1: เปลี่ยนผ่านจากอัตราดอกเบี้ย THBFIX ไปใช้อัตราดอกเบี้ย Fallback Rate (THBFIX) เป็น  
การชั่วคราว (หลังยุติการเผยแพร่ THBFIX จนถึงสิ้นปี 2567) แล้วจึงเปลี่ยนไปใช้อัตราดอกเบี้ย THOR (ตั้งแต่ต้นปี 2568 เป็นต้นไป)

แนวทาง 2: เปลี่ยนผ่านจากอัตราดอกเบี้ย THBFIX ไปใช้อัตราดอกเบี้ย THOR ทันทีหลังยุติการเผยแพร่ THBFIX (ตั้งแต่ต้นเดือนกรกฎาคม 2566 เป็นต้นไป)



นอกจากนี้ เดิม ธปท. ให้ผู้ร่วมตลาดทำธุรกรรมอนุพันธ์ใหม่อ้างอิงอัตราดอกเบี้ย Fallback Rate (THBFIX) ได้เท่าที่จำเป็น แต่จากการหารือเพิ่มเติมกับ International Swaps and Derivatives Association (ISDA) ซึ่งเป็นหน่วยงานกลางสำหรับการจัดทำสัญญาอนุพันธ์ พบว่า Fallback Rate ของอัตราดอกเบี้ยต่าง ๆ รวมถึง Fallback Rate (THBFIX) สามารถใช้ได้เฉพาะกับธุรกรรมคงค้าง (legacy contract) ที่อ้างอิง  
อัตราดอกเบี้ยเดิมอยู่ก่อนเท่านั้น ไม่สามารถใช้อ้างอิงในธุรกรรมอนุพันธ์ เช่น IRS หรือ CCS ที่ทำใหม่หลังการยุติการเผยแพร่อัตราดอกเบี้ย THBFIX ได้ ดังนั้น ในแนวทางที่ 1 ผู้ร่วมตลาดจะไม่สามารถทำธุรกรรมอนุพันธ์ใหม่อ้างอิงอัตราดอกเบี้ย Fallback Rate (THBFIX) ในช่วง 18 เดือนดังกล่าวนั้นได้ ซึ่งอาจส่งผลกระทบต่อ  
เส้นราคา (curve) ของ Fallback Rate (THBFIX) ที่นำไปใช้ในการประเมินมูลค่าของธุรกรรมด้วยราคาตลาด (mark-to-market price) โดยผู้ร่วมตลาดอาจต้องประเมินมูลค่าของธุรกรรมด้วยวิธีอื่นแทน

อนึ่ง หากไม่มีการเลื่อนเวลายุติการเผยแพร่อัตราดอกเบี้ย USD LIBOR ออกไป ธปท. และคณะทำงานจะยังคงดำเนินการตามแนวทางและกรอบเวลาเดิม และ ธปท. ขอสงวนสิทธิ์ในการตัดสินใจเรื่องแนวทางดำเนินการในการเปลี่ยนผ่าน ดังนั้น **ธปท. จึงขอความร่วมมือท่านตอบแบบสอบถามในนามขององค์กร   
โดยหารือกับทุกฝ่ายงานที่เกี่ยวข้องอย่างรอบด้าน** พร้อมทั้งอธิบายความเห็นโดยละเอียดเพื่อใช้ประกอบ  
การตัดสินใจ โดย ธปท. จะไม่เปิดเผยรายละเอียดความเห็นและข้อมูลที่ท่านตอบในแบบสอบถามต่อสาธารณะ

**ข้อมูลผู้ตอบแบบสอบถาม**

ชื่อองค์กร: โปรดระบุ

ชื่อและนามสกุลผู้รับผิดชอบการตอบแบบสอบถาม: โปรดระบุ

โทรศัพท์: โปรดระบุ อีเมล: โปรดระบุ

**หากเกิดกรณีที่เลื่อนเวลายุติการเผยแพร่อัตราดอกเบี้ย USD LIBOR ไปหลังวันที่ 30 มิถุนายน 2566**

**1) ท่านมีความเห็นว่าแนวทางการเปลี่ยนผ่านจากอัตราดอกเบี้ย THBFIX ควรเป็นอย่างไร**

แนวทาง 1: เปลี่ยนผ่านจากอัตราดอกเบี้ย THBFIX ไปใช้อัตราดอกเบี้ย Fallback Rate (THBFIX) เป็น  
การชั่วคราว (หลังยุติการเผยแพร่อัตราดอกเบี้ย THBFIX จนถึงสิ้นปี 2567) แล้วจึงเปลี่ยนไปใช้  
อัตราดอกเบี้ย THOR (ตั้งแต่ต้นปี 2568 เป็นต้นไป)

แนวทาง 2: เปลี่ยนผ่านจากอัตราดอกเบี้ย THBFIX ไปใช้อัตราดอกเบี้ย THOR ทันทีหลังยุติการเผยแพร่ อัตราดอกเบี้ย THBFIX (ตั้งแต่ต้นเดือนกรกฎาคม 2566 เป็นต้นไป)

เหตุผล/คำอธิบาย (โปรดระบุ**ประเด็นความเห็นสนับสนุน**หรือ**ข้อกังวล**โดยละเอียด):

โปรดระบุ

**2) ท่านมีข้อเสนอแนะใดเพื่อช่วยให้สามารถเปลี่ยนผ่านไปใช้อัตราดอกเบี้ย THOR ได้ราบรื่นมากขึ้น  
ตามแนวทางที่ 2 (สามารถเพิ่มจำนวนข้อคำตอบได้)**

1. โปรดระบุ   
   เหตุผล/คำอธิบาย: โปรดระบุ
2. โปรดระบุ   
   เหตุผล/คำอธิบาย: โปรดระบุ
3. โปรดระบุ   
   เหตุผล/คำอธิบาย: โปรดระบุ
4. โปรดระบุ   
   เหตุผล/คำอธิบาย: โปรดระบุ

**3) ปัจจุบัน ท่านมียอดคงค้างธุรกรรมสินเชื่ออ้างอิงอัตราดอกเบี้ย THBFIX ที่ครบกำหนดระหว่างวันที่   
1 กรกฎาคม 2566 ถึงวันที่ 30 ธันวาคม 2567 หรือไม่** **เป็นจำนวนเท่าใด**

มี

|  |  |  |
| --- | --- | --- |
|  | จำนวนสัญญา | ปริมาณยอดคงค้าง (ล้านบาท) |
| สินเชื่ออ้างอิงอัตราดอกเบี้ย THBFIX ที่ครบกำหนดในช่วงวันที่ 1 ก.ค. 66 – 30 ธ.ค. 67 |  |  |
| % ของสินเชื่อที่ปิดความเสี่ยงด้านอัตราดอกเบี้ยแล้ว |  |  |

ไม่มี

**โปรดตอบแบบสอบถามและส่งกลับที่อีเมล** [**ReferenceRate@bot.or.th**](mailto:ReferenceRate@bot.or.th) **ภายในวันที่ 5 กุมภาพันธ์ 2564**

**หากมีข้อสงสัย โปรดติดต่อ 02-283-6349 หรือ 02-283-5471**

1. ธปท. และ Refinitiv เผยแพร่ Fallback Rate (THBFIX) แบบ indicative บนเว็บไซต์ <https://www.bot.or.th/App/Fallbackthbfix/>   
   และผ่านหน้าจอ ‘FBKTHBFIX’ บน Refinitiv Eikon โดยจะมีผลต่อสัญญาเมื่อเกิดการยุติการเผยแพร่ THBFIX แล้วเท่านั้น [↑](#footnote-ref-1)
2. <https://www.bot.or.th/App/THOR> [↑](#footnote-ref-2)
3. <https://www.bot.or.th/Thai/FinancialMarkets/Documents/Transition_Milestones.pdf> [↑](#footnote-ref-3)
4. <https://www.theice.com/publicdocs/ICE_LIBOR_Consultation_on_Potential_Cessation.pdf> [↑](#footnote-ref-4)
5. เงื่อนไขภายใต้ IBOR Fallbacks Supplement ของ International Swaps and Derivatives Association (ISDA) กำหนดให้ยุติการเผยแพร่อัตราดอกเบี้ย THBFIX ต่อเมื่อเกิดการยุติการเผยแพร่อัตราดอกเบี้ย USD LIBOR อย่างถาวร (permanent cessation) หรือเมื่อหน่วยงานที่เกี่ยวข้อง เช่น FCA ประกาศว่าอัตราดอกเบี้ย USD LIBOR ไม่สะท้อนภาวะตลาดการเงินอีกต่อไป (pre-cessation) [↑](#footnote-ref-5)